section_heading: Povijest
paragraph_text: Župa sv. Josipa u Ičićima nastala je razgraničenjem župe sv. Marka, odnosno veprinačke kapelanije Poljane. Prvotno je kapelica sv. Josipa, uređena u prizemlju iznajmljene privatne kuće Maksa Sodnika, bila središte vjerskoga okupljanja. U dvorištu je bio podignut zvonik izrađen od željeznih cijevi. Kapela je imala drveni oltar nad kojim je bio postavljen kip svetca zaštitnika župe.